**Народно читалище “Христо Ботев“ 1931г.**

 **с. Чалъкови , общ. Раковски, обл.** **Пловдив-chit\_roni@abv.bg-0896512205**

 **Информация за дейността на читалище „ Христо Ботев“1931г**

 **за периода 01.01.2022г.-31.12.2022г.**

 **„Зад нас е паметта на предците ни,**

 **пред нас са очите на децата ни“**

 **Дами и господа,**

 **Читалищата са прозорец към обогатяване, съхранение, запазване на българския фолклор и неговото разпространение чрез песни, танци, обичаи и традиции, с които да се постига приемственост у подрастващите, за да поддържат огъня жив и да запазят българщината.**

 **Днес трябва да преценим какви изменения са настъпили, какви резултати са постигнати в областта на читалищната и библиотечната дейност като цяло за изминалия период.**

 **БИБЛИОТЕЧНА ДЕЙНОСТ:**

 **--------------------------------------------**

 **Библиотеките са прозорец към знанието.**

 **Библиотеката към читалището е от селски тип, познавайки икономическата и демографската характеристика тя постоянно се актуализира, защото имайки предвид социалното положение на потребителите ние библиотекарите знаем как да подходим към даден читател и какво да предложим.**

 **През последните години техниката навлезе във всеки дом и това доведе до намаляване броя на посетителите , потребителите и броя на заетите библиотечни материали. В последно време се търсят все повече нови форми за привличане на читатели, чрез игри или групово посещение на ученици за да има по- голяма посещаемост и да изпитват любов към четенето.**

**Погледнато от днешни позиции богатството на книжния фонд отговаря на духовните потребности на всеки читател, който получава естетическа наслада и информация на своите питания в различните области на знанието.**

 **През 2022г. регистрирани потребители са 111, от тях 14 работници , 4 учители, други 10 това са предимно пенсионери, студенти през този период не са регистрирани , горна степен 10, средна степен 29, начална 44 в сравнение с миналия период техния брой се е увеличил с 26 читатели, това показва, че все пак интереса към потребителското търсене се е увеличил. Заетите библиотечни материали за този период е 441, най-много са се търсили заглавия от художествената и чужда литература, техния брой е увеличен с 89 книги, това се дължи на рекламата, която се предлага от библиотеката за дадени събития и заглавия , които могат да завладеят даден читател.**

 **Литературата която ползват учениците е помощна при разработка на теми за дадени автори и произведения , справочна за столици, население, религия, начин на управление, за вселената, за царе и др.**

 **Предварително не може да се фиксира общия обем на относителните библиотечни показатели, за 2022г. обхваността е 5,6, посещаемост е 2,5, читаемост 3,9, обръщаемост е 0,08 в сравнение с миналия период показателите са почти еднакви.**

 **Набавянето на нови документи се извършва от собствени източници членски внос закупени са 23 книги на стойност 110,55лв. дарени са 44 книги на стойност 330.20лв. Библиотеката абонира само читалищен вестник и фолклорен хоризонт, които само се съхраняват за определен период без да се картотекират. Документалната характеристика на състоянието на библиотечния фонд се прави само статистически. Не се поддържа картотека на отказите. През 2022г. бяха направени саморъчно разделители по УДК схема и новите книги бяха сигниране по новата таблица.**

 **Изготвен е правилник за обслужване на читателите, който е поставен на достъпно място и съдържа : права и задължения на потребителите.**

 **Библиотеката поддържа Краеведческа дейност- събиране на справки за селото, изрезки от вестници за родния край, снимки, поддържа се летописна книга, която отразява действително начинанията и проведените мероприятия и участия на територията на селото.**

 **Библиотеката при читалището осъществява контакти с местното училище, проведените разговори с учителите и класните ръководители е обща. В своите планове учителите отбелязват кога и кой месец да посетят библиотеката, за да бъдат запознати потребителите с основните правила и основните елементи на книгата.**

 **През 2022г. НБИВ организира 3 работни срещи, във връзка с новостите при класифицирането по новата таблица и привличане на нови читатели в библиотеката.**

 **ХУДОЖЕСТВЕНА САМОДЕЙНОСТ:**

 **Село Чалъкови е с уникално наследство и богата култура, нашите народни обичаи и фолклорни традиции са се предавали от поколение на поколение, те крият в себе си силата на несломимия български дух. Фестивалите , съборите и обредите на народното творчество, имат голямо значение за разцвета на песните, танците и обичаите.**

 **Към читалището функционират женска певчевска група за автентичен фолклор „Детелини“, две мъжки групи Дуванджийски соколи“ и „Чалъковски воеводи“, детски танцов състав с ръководител танцова школа Тодорови.**

 **Участия на групите: Групите взеха участие на:**

 **-04.06. 2022г. седми „Народен събор Пловдив“-Лаута участниците бяха удостоени с грамоти.**

 **-19.06. 8-ми национален фолклорен фестивал „Слав Бойкин“-гр. Раковски група „Детелини“ и МПГ „Дуванджийски соколи“ получиха Златни медали парични награди и плакет за цялостно участие.**

 **Почетна грамота бе връчена на Атанаска Славова за принос в съхраняване и разпространяване на българския фолклор.**

 **-05.08. 2022г. Група „Детелини“ и „Дуванджийски соколи“ участваха в Х$$ Национален събор на българското народно творчество Копривщица- наградени с бронзов медал.**

 **- 13.08. в село Добрич ,общ. Димитровград в 10-национален събор „По стъпките на света богородица“-МПГ“ Дуванджийски соколи спечели златен медал, а ЖПГ бе удостоена със сребърен медал.**

 **Да се надяваме че през 2023г. групите към читалището ще вземат дейно участие в провеждането на фестивали и събори.**

 **КУЛТУРНО - МАСОВА ДЕЙНОСТ :**

 **Всички членове на читалището се обединихме в едно, за да възродим и запазим духа и традициите в селото. Силата на живота се крие в нашите корени, за да усетим красотата и благородството на старите български обичаи и вярвания, и да се убедим , че всички ние сме потомци на свободни, честни и достойни хора, които сме призвани да познаваме, съхраняваме и предаваме на идните поколения своето богато културно наследство.**

 **През 2022г. бяха отбелязани редица културни дейности на територията на селото:**

* **Съвместно с училището бе проведен рецитал по-случай**

**Обесването на Левски.**

* **На 01.03. тържествено се отпразнува деня на самодееца и**

**с участието на обществеността бе отбелязан 3-ти март с рецитал и поднасяне цветя на паметника на загиналите герои от селото.**

 **-По стар български обичай заедно с децата от училището се проведе „Лазаровден“ всички стопани бяха поздравени с песни и стихчета посветени и на този църковен ритуал.**

 **-Всяка година на 06.05. се провежда събор „ Гергьовден“ участваха самодейците към читалището с програма.**

 **- Съвместно с училището бе отпразнуван 24 май- „Ден на славянската писменост и култура.**

 **-На 01.06. бе проведен Конкурс –рисунка на асфалт –„Моят любим герой“- отличените бяха наградени.**

 **-02.06. Бяха поднесени цветя пред паметника по-случай 2 юни –„Ден на Ботев“**

 **-На 15.10.2022г. в с. Чалъкови се проведе „1-ви Фолклорен фестивал на ориза“ организиран от кметство Чалъкови, НЧ „Христо Ботев“, сдружение на оризарите от общината и Община Раковски.**

 **В самия фестивал взеха участие самодейните колективи от община Раковски и гости от с. Маноле, с. Селци. Фестивала бе открит от най-малките танцьори при нашето читалище ръководени от танцова школа Тодорови. Площада бе изпълнен със пъстри носии, песни и танци.**

 **Атракция на фестивала бе „Юнашкият тиган“ с участието на Ангел Ангелов. Бяха приготвени доста порции агнешко с ориз и раздадено на всички участници , имаше и кулинарна изложба на ястия приготвени с ориз. Всички състави получиха Грамоти и плакети с лика на жътвата. А всеки самодеец получи и по два килограма ориз като награда от спонсора на самия фестивал фирма „Екоприм“ с ръководител Ангел Ангелов.**

 **Читалищното ръководство благодари на групите към читалището, които взеха активно участие в организирането на самия фестивал, за добрата подготовка за да се превърне този празник в незаменим спомен. Фестивала завърши с народно веселие, песни и хора.**

 **-МПГ „ Дуванджийски соколи“ към читалището облечени като коледари поздравиха местното население , част от събраните средства подариха на новооткритата детска градина .**

 **Краеведческата дейност е застъпена в читалището. В него е изградена различна по обем и вид музейна сбирка и колекция. Тази дейност е сведена основно до събиране на сведения за родния край , изрезки от публикации, снимки, история на селото , неговия фолклор, песни и популяризирането им сред младото поколение.**

 **УПРАВЛЕНИЕ:**

 **Читалищното настоятелство се състои от 3-ма членове, за този период са проведени 5 заседания , на които са разглеждане въпроси третиращи библиотечната и читалищна дейност-общо –отчетно изборно събрание, информация за дейността, определяне размера на таксите и членския внос на членовете, изготвяне на календарен план и проекто бюджет за следващата година.**

 **ФИНАНСИРАНЕ:**

 **Читалището е със самостоятелна банкова сметка към Уникредит, работи с платежни нареждания , средствата са 100% държавна субсидия за заплати. Настоятелството изказва благодарност на Община Раковски за отпуснатите средства, които са необходими за стопански разходи, ток, счетоводна кантора, интернет ,застраховки на сградата и културно масови начинания.**

 **Съвместната работа с кметство Чалъкови в лицето на Димитър Николов –кмет на селото и училището е добра, всички местни мероприятия на територията на селото се провеждат на ниво.**

**с. Чалъкови Председател:……………..**

 **/Елена Костадинова/**

 **Народно читалище „Христо Ботев“ 1931г.**

 **с. Чалъкови , общ. Раковски, обл.** **Пловдив-0896512205-chit\_roni@abv.bg**

 **Програма за дейността на читалището през 2023г.**

|  |  |  |  |
| --- | --- | --- | --- |
| **№** | **Мероприятие** | **месец** | **отговорници** |
| **1** | **Бабин ден** | **21.01.2023г.** | **читалището** |
|  |  | **февруари** |  |
| **2** | **147г. от Обесването на Левски-рецитал** | **17.02.** | **Учил. и читалище** |
|  |  | **март** |  |
| **3** | **Ден на самодееца и баба марта-** | **01.-03** | **Чит. общественост** |
| **4** | **Честване на трети март** | **заедно** |  |
|  |  | **април** |  |
| **5** | **Ден на хумора шегата** | **01.04.** | **читалището** |
| **6** | **Седмица на детската книга** | **02-15.04.** | **библиотека** |
| **7** | **Конкурс –рисунка любим герой** | **28.04.** | **библиотека** |
| **8** | **Лазаровден**  | **8.04.** | **Читалище и учил.** |
| **9** | **Великден- програма** | **16.04.** | **Кметство и читал.** |
|  |  | **май** |  |
| **10** | **Събор – „Гергьовден“** | **06.05.** | **Кметство и чит.** |
|  | **Майски културни дни** |  |  |
| **11** | **Участие във фестивал** | **01-30.05** | **община** |
| **12** | **Преглед на худ. самадейност** | **01-30.05** | **Общ. и читал.** |
| **13** | **Среща с писател** | **01-30.05** | **Читалище** |
| **14** | **Ден на славянската писменост и култура** | **24.05.** | **Учил. и читал.** |
|  |  | **юни** |  |
| **15** | **Конкурс рисунка на асфалт** | **01.06.** | **Учил. и читал.** |
| **16** | **Ден на Ботев** | **02.06.** | **общественост** |
|  |  | **Юли-октом.** |  |
| **17** | **Участие на групите във фестивали и събори** | **01.07.-31.10.** | **читалището** |
|  |  | **септември** |  |
| **18** | **Фестивал на ориза- участие на колективи от общината и гости** | **01.09.30.09.** | **Кметство, читал. и община** |
|  |  | **ноември** |  |
| **19** | **Ден на будителите** | **01.11.** | **Учил. и читал.** |
| **20** | **Ден на християнското семейство** | **21.11.** | **читалище** |
|  |  | **декември** |  |
| **21** | **Коледни и новогодишни празници** | **25.12.-31.12.** | **Кметство и читал** |

**с. Чалъкови Председател:………………**

 **/Елена Костадинова/**

 **Народно читалище „Христо Ботев“ 1931г.**

 **с. Чалъкови, общ. Раковски, обл.** **Пловдив-chit\_roni@abv.bg-0896512205**

 **Финансов отчет за 2022г.**

1. **Брой жители в населеното място, обслужвано от читалището-1960**
2. **Брой регистрирани читалищни членове-59**
3. **Материална база:**
* **Разгърната площ за читалищна дейност-140 кв.м.**
* **Разгърната площ библиотека- 72 кв.м.**
1. **Техника обслужваща читалищна дейност:**
* **4 компютора – 1 принтер**
* **Библиотечна дейност- офис техника- 1 лаптоп, принтер 3 в 1**

 **5 . Субсидирана бройка- 1бр. 0,5**

 **Финансов отчет за 2022г. съгласно чл. 26 от ЗНЧ**

 **Приходи: наличност на банката и касата 01.01.2022г.- 496**

 **Получена субсидия- държавна 18560**

 **Общинска субсидия- 3500**

 **Членски внос 114**

 **Дарение 400**

 **Всичко приходи: 23070**

 **Разходи:**

 **ФРЗ- брутна 15720**

 **Осигуровки от работодателя –всичко 2990**

 **ДОО- 2156**

 **ЗО- 755**

 **ТЗПБ - 79**

 **Такси в банката- 626**

 **Ток - 1900**

 **Канцеларски - 233**

 **Книги 110**

 **Услуги - 1240**

 **Преводи по банков път - 186**

 **Всичко разходи: 23005**

 **Остават наличност в банката и касата -31.12.2022г. 65**

 **Председател ПК:……… Председател ЧН:……….**

 **/Димитър Николов/ /Елена Костадинова/**

 **Народно читалище „Христо Ботев“ 1931г.**

 **с. Чалъкови , общ. Раковски, обл. Пловдив-** **chit\_roni@abv.bg-0896512205**

 **Програма за дейността на читалището през 2023г.**

 **Мисия: Мисията на читалище „Христо Ботев“1931г. е да съхранява националното културно наследство и родовата памет, да осигурява благоприятна среда за развитие, да привлича младите и обществено ангажираните хора от селото, като им създава благоприятна среда за културна, творческа и образователна изява да популяризира културните постижения, да осигурява достъп до информационните технологии.**

 **Визия на читалището е за организация, която създава среда за съхранение и популяризиране на традиционната българска култура и ценности, за да осигурява условия за образование и културно обогатяване, за достъп до знания и информационни технологии/ посредством възможностите на библиотеката.**

 **Цели: Да насърчава участието на населението в читалищната дейност.**

* **Да инициира нови форми на работа с цел привличане на повече читатели и самодейци.**
* **Привличане на по-голям финансов ресурс, обезпечаващ дейностите и издръжката на материалната база.**
* **Развитие капацитета на читалището в посока осигуряване на социални услуги чрез разработване на проекти.**

 **Дейности: 1. Библиотечно- информационна Библиотеката да осигурява повече нова литература, да предлага достъп, както до фонда си, така и до интернет пространството. Да се търсят нови форми за привличане на повече читатели като:**

 **-читалня на открито, библиотекар за един ден, деца четат на деца.**

 **2. Културно-просветна дейност: в календарния план да присъстват разнообразни форми на работа: срещи , изложби, изяви, чествания, премиери на книги, конкурси и други.**

 **3.Художествено-творческа дейност: Женска певчевска група „Детелини“, МПГ „Дуванджийски соколи“, и „Чалъковски воеводи“, детски танцов състав, които ежемесечно и ежегодно да участват в концерти, фестивали, събори на народното творчество, местни обичаи и празници, както на общинско, регионално и национално ниво.**

 **Да участва в различни проекти: ремонти на сградите, за закупуване на книги и др.**

**с. Чалъкови Председател:……………**